text: мойынты солтүстік балқаш алабындағы өзен. қарағанды облысы шет ауданы жерімен ағады. ұзындығы 167 км, су жиналатын алабы 3640 км². мойынты қызылтас тауларының оңтүстік етегіндегі бұлақтардан басталып, мойынты шу темір жол бойындағы қаражыңғыл темір жол айырмасы маңында 10 12 км-ден соң тартылып қалады. аңғары кең, арнасы тік жарлы. өзенжол, арқарлы, қызылжар тауларының етегіндегі бұлақтардан басталатын кішігірім 26 саласы бар. арнасы көктемде ғана суға толады. көп жылдық орташа су ағымы киік темір жол станция тұсында 0,27 м/с. алабы жайылым. мойынты бойында мойынты және киікті темір жол станциялары бар.